
Ministru kabineta rīkojums Nr. 377
Rīgā 2023. gada 20. jūnijā (prot. Nr. 33 35. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Nodrošinājuma valsts aģentūrai) nodot Ukrainai (Ukrainas Ārkārtējo situāciju dienestam) bez atlīdzības šādu valsts kustamo mantu (kopējā bilances vērtība 90 476,38 euro):
· 1.1. septiņas elektrostacijas (ģeneratorus) E26 HLMST uz autopiekabes-platformas;
· 1.2. divas elektrostacijas (ģeneratorus) E40 DMST uz autopiekabes-platformas.
· 2. Nodrošinājuma valsts aģentūrai atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam sagatavot un parakstīt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu Ukrainas valdības institūcijai. Nodrošinājuma valsts aģentūras direktoram apstiprināt parakstīto nodošanas un pieņemšanas aktu.
· 3. Valsts ugunsdzēsības un glābšanas dienestam sadarbībā ar Nodrošinājuma valsts aģentūru organizēt šā rīkojuma 1. punktā minētās valsts kustamās mantas nogādāšanu Ukrainā, izmantojot Eiropas Savienības civilās aizsardzības mehānisma izveidoto transporta atbalstu.

